Han modtager ugler fra Ron, Hermione og [[Rubeus Hagrid|Hagrid]]. Ron sender ham et avisudklip, hvor der står, at Weasley-familien har vundet et lotteri og er taget på ferie i [[Egypten]]. Som fødselsdagsgave sender Ron et [[Luskometer]] der skal afsløre skjulte farer og snyd. Hermione sender et brev fra [[Frankrig]] hvor hun er på ferie, hendes gave er et sæt af redskaber til at vedligeholde sin kost. Harry modtager også et brev fra Hogwarts hvori der er en formular, som giver tilladelse til at besøge troldmandslandsbyen [[Hogsmeade]]. Den skal underskrives af Dursley-familien, for at være gyldig, og Harry tror ikke de vil give ham en underskrift på formularen. Da han hører at [[Vernon Dursley]]s søster [[tante Marge]], som altid har behandlet ham meget dårligt, kommer på besøg ser han ikke frem til det. Men han indgår en aftale med Vernon om at han vil få en underskrift, hvis Harry ikke nævner noget om magi og lade som om han går på [[Skt. Brutus' Sikringsanstalt for Håbløst Kriminelle Mindreårige]]. Under hele besøget kritiserer tante Marge Harry og han må anstrenge sig for at ignorere det, men den sidste aften bagtaler hun Harrys forældre og han mister kontrollen med sin magi. Pludselig blive tante Marge pustet op som en ballon og hun flyver ud af en dør og op på nattehimlen. Grebet af et stærkt raseri pakker Harry alle sine ting og truer Vernon med sin tryllestav da han prøver på at få Harry til at gøre tante Marge normal igen. Han forlader Dursleys hus og ender på Magnoliastrædet hvor han sætter sig ned og overvejer om han vil blive smidt ud af Hogwarts. Da han sidder opfatter han pludselig at noget ser på ham og han opdager en stor sort hund der kigger på ham. Ved et tilfælde kommer han til at tilkalde [[Midnatsbussen]]. Med den kører han til [[Den Utætte Kedel]] hvor han bliver modtaget af ministeren for magi [[Cornelius Fudge]]. Til sin overraskelse bliver Harry ikke straffet, men får kun en formaning om ikke at gå udenfor Den Utætte Kedel eller [[Diagonalstræde]]t. De næste uger bruger han på Diagonalstrædet, hvor han køber sine nye bøger til skoleåret og møder nogle af sine skolekammerater.
Kultur